Siguria e Lojrave Olimpike të Soçit
Ekspertët dyshojnë se me gjithë “unazën e hekurt” rreziku tashmë mund të jetë brenda
Ndërkohë që ka mbetur më pak se një javë nga fillimi i Lojrave Olimpike Dimërore në Soçi dhe Rusia po forcon masat e sigurisë, shumë ekspertë janë të një mendimi se kjo nuk është e mjaftueshem dhe e vonuar, pasi shumë kërcënime vijnë nga brenda vendit. Sipas tyre, sado të forta të jenë masat është vështirë të frenohet rreziku që ekziston në vend. Kjo është Çeçenia. Maj i vitit 2004, parada me rastin e 59 vjetorit të mundjes së Gjermanisë naziste në Luftën e Dytë Botërore. Një shërthim bombe trondit stadiumin në kryeqytet, duke lënë më shumë se 10 të vrarë, përfshirë edhe presidentin e sapozgjedhur çeçen dhe zyrtarë të tjerë të qeverisë. Dhjetra të tjerë u plagosën në shpërthimin e një bombe të vënë në një shtyllë betoni. Kjo është arsyeja që ekspertët tremben se mund të jetë vonë, megjithë të ashtuquajturën “unazë e hekurt” të Presidentit Vladimir Putin. Ian von Gordon është Drejtor i operacioneve në Institutin e Mbrojtjes Diplomatike në Youngstown të Ohio-s, për sigurinë e civilëve në mjedise ku kërcënimi është i lartë. Ai është ekspert për grupet terroriste në Kakukazin Verior. Rreth 100 mijë kontraktorë po punojnë brenda dhe jashtë ndërtesave të Lojrave Olimpike. Ata vinë me autobozë dhe është pothuajse e pamundur t’i kontrollosh të gjithë, thotë Glen Howard, president i Fondacionit Jamestown, një institut kërkimesh në Uashington. Ashtu si parada në vitin 2004, ekspertët thonë se separatistët çeçenë mund t’i kenë vënë tashmë lëndët shpërthyese në strukturën e stadiumit deri në tri muaj më parë. Soçi është pikërisht në perëndim të rajonit fqinjë të Kaukazit, ku separatistët janë zotuar se do t’i luftojnë rusët deri në vdekje. Andrew Kuchins është drejtor i programit të Rusisë dhe Euroazisë në Qendrën për Studime Strategjike dhe Ndërkombëtare në Uashington. Ai thotë se Lojrat janë një mundësi shumë e mirë dhe ekstremistët nuk do ta linin atë të shpëtonte. Ndërsa Rusia vazhdon përpjekjet e saj për ta penguar terrorizmin të penetrojë në Soçi, kërcënimi më i madh i sigurisë për Lojrat Olimpike mund të jetë tashmë brenda.